MESTO ŽIAR NAD HRONOM

CVČ ŽIAR NAD HRONOM

ZŠ, Ul. Dr. Janského č. 2,

ŽIAR NAD HRONOM

**Turnaj v malom futbale**

**o Putovný pohár riaditeľky CVČ**

družstiev detí MŠ v meste Žiar nad Hronom

**PROPOZÍCIE**

**A/ Všeobecné ustanovenia**

Organizátor: **Mestský úrad, Žiar nad Hronom**

Usporiadateľ: **Mestský úrad, Žiar nad Hronom**

**Centrum voľného času Žiar nad Hronom**

 **ZŠ, Ul. Dr. Janského č. 2, Žiar nad Hronom**

**Termín: 18.10.2018 (štvrtok)**

Miesto:ihrisko s umelou trávou v areáli ZŠ na Ul. Dr. Janského č. 2 v Žiari nad Hronom

 v prípade nepriaznivého počasia sa turnaj uskutoční rovnako 18.10.2018 v telocvični ZŠ na Ul. Dr. Janského č. 2 v Žiari nad Hronom

Prezentácia: **08:45 – 09:15 hod.**

Otvorenie: **09:15 – 09:20 hod.**

Počas otvorenia oboznámi hlavný rozhodca súťažiacich s organizačnými pokynmi a s pravidlami turnaja.

Začiatok súťaže: **09:20 – 11:00 hod. – Futbalový turnaj MŠ**

Vyhodnotenie súťaže: **11:15 – 11:30 hod.**

Hlavný rozhodca: delegovaný organizátorom

Prihlášky: Na prihlásenie sa do turnaja je potrebné poslať elektronickou formou, teda e-mailom informáciu o účasti Vašej škôlky v turnaji na adresu sportcvczh@gmail.com, najneskôr **do** **15. októbra 2018 do 12:00 hod.** V deň súťaže prineste so sebou potvrdenú prihlášku, ktorá bude obsahovať: mená a priezviská detí. **Bližšie informácie:**

 Mgr. Marianna Fronková 0905 295 556.

**B/ Technické ustanovenia:**

Kategória: chlapci a dievčatá z MŠ v Žiari nad Hronom. Za každú materskú školu môže štartovať jedno zmiešané družstvo detí v počte max. 15 detí.

Systém hry: Počet hráčov v hre je 6 detí (5 hráčov a brankár), v prípade využitia telocvične bude upravený počet detí v hre na začiatku turnaja. Počet divákov nie je obmedzený. Striedanie v zápasoch je „hokejovým spôsobom“ (t.j. priebežne počas hry podľa uváženia p. učiteľky). Turnaj sa odohrá s loptou veľkosti č. 4. Systém hry sa určí pred otvorením podľa počtu účastníkov.

Hrací čas: Hrá sa na jeden polčas, ktorý bude trvať 10 minút hrubého času.

Ceny: Družstvá umiestnené na 1. až 3. mieste získajú diplom.

 Víťazné družstvo získa putovný pohár riaditeľky CVČ, ocenený bude najlepší hráč a najlepší brankár.

 Všetci hráči a hráčky budú odmenení sladkou odmenou.

Občerstvenie: Pitný režim pre hráčov a hráčky zabezpečí organizátor.

Rôzne:

* každý účastník je povinný si priniesť športové oblečenie a vhodnú obuv
* každý účastník si prinesie rozlišovacie dresy, alebo tričká jednotnej farby (minimálne hráči na ihrisku)
* vysielajúca škôlka zabezpečí pedagogický dozor zodpovedajúci za dodržanie zásad bezpečnosti a ochrany zdravia detí

**Poznámka: Usporiadateľ si vyhradzuje právo zmeny týchto propozícií!**

 Mgr. Helena Gáfriková v. r.

 riaditeľka CVČ Žiar nad Hronom